cyanic-selkie/wikianc huggingface dataset:
Հայելիներ 2 (ֆիլմ)
Բովանդակություն
Զանգելով հայտարարության համարով՝ Մաքսը ծանոթանում է Էլիանորի քրոջ՝ Էլիզաբեթի հետ։ Նա սկզբում Մաքսին աննորմալի տեղ է դնում, բայց հետո, երբ Մաքսը պատմում է իր պատմությունը, Էլիզաբեթը նրա նկատմամբ վստահությամբ է լցվում։ Միասին նրանք պարզում են, որ Էլեանորի կորելու օրվա բոլոր տեսագրությունները ջնջված են, և որ դրանք ջնջել է Հենրի Շոուն։ Նրանք գնում են Հենրիի մոտ՝ նրան հարցաքննելու համար, բայց նա սարսափահար վախենում է բոլոր հայելիներից և պնդում է, որ հայելիները ուզում են սպանել իրեն։ Եվ իրենց հարցին ի պատասխան, թե ով է հրամայել իրեն ջնջել տեսանյութը, նա պատասխանում է. իր պետը՝ Քելլերը։ Վերադառնալով խանութ, Մաքսը և Էլիզաբեթը սկսում են փնտրել։ Դրա արդյունքում Մաքսը տեսնում է, որ ինչ-որ մեկը նկուղում շարժել է խողովակը, Էլիզաբեթի օգնությամբ նա նորից տեղաշարժում է խողովակը և մտնում գաղտնի տարածք, որտեղ և հայտնաբերում է Էլեանորի մարմինը։
Արմենուհի Թերզյան
Կենսագրություն
1969-1981 թվականներին աշխատակցել է «Սարմարա» թերթին։ Լույս է ընծայել «Հետքեր» (1968), «Մթնշաղ» (1978), «Արիանի ակնարկէն» (1986) բանաստեղծությունների ժողովածուները ։
Հայելիներ 2 (ֆիլմ)
Բովանդակություն
Հենց այդ ժամանակ Էլիզաբեթի վրա է հարձակվում Քելլերը, բայց Էլիզաբեթը հասցնում է զգուշացնել Մաքսին և փախչել, Քելլերը տատանվում է, բայց որոշում է վազել աղջկա հետևից, իսկ Մաքսին թողնում է շինությունում, դրանից առաջ կրակելով նրա վրա, իսկ հետո անցքը փակում է խողովակով, և վազում Էլիզաբեթի հետևից։ Հասնելով նրան՝ նա հայելու վրա տեսնում է, որ Էլիզաբեթին չի բռնել, այլ Էլեանորային։ Քելլերի հիշողություններից պարզ է դառնում, որ ավելի վաղ սպանված երկու աշխատակիցներ որոշել էին չար կատակ խաղալ նոր աշխատակցուհի Էլեանորայի հետ և նրա խմիչքի մեջ թմրանյութ էին լցրել։ Աղջկան տուն տանել խնդրել էին Քելլերին՝ իմանալով, որ նա չի կարող դիմանալ գայթակղությանը։ Այդպես էլ լինում է ։ Նա բռնաբարում է աղջկան, բայց տեղի է ունենում չկանխատեսված մի բան՝ աղջիկն արթնանում է, խփում է Քելլերին և փախչում է մեքենայի միջից։ Դա նրան կատաղության էհասցնում։ Աղջիկը փորձում է թաքնվել պահեստում, բայց Քելլերը բռնում է նրան ու կատաղած նա խեղդում է աղջկան, մահից առաջ Էլիանորը նայում է հայելուն և իր հոգին մտնում է հայելու մեջ։
Արմենուհի Թերզյան
Կենսագրություն
Արժանացել է Սարգիս Պողոսյանի «Ստամբուլահայ բանաստեղծներ» մրցանակին։ Օգտագործել է Արիան գրչանունը։
Հայելիներ 2 (ֆիլմ)
Բովանդակություն
Հիշողությունները վերջանում են, երևում է, որ Մաքսը թեքում է խողովակը և վազում է Էլիզաբեթին փրկելու։ Քելլերը վախեցած ու կատաղած փորձում է խեղդել նրան, երևում է որ այն հայելին, որի մեջ ապրում էր Էլիանորի հոգին, ուզում է օգնել քրոջը, բայց չի կարողանում՝ միջից խփելով հայելուն, որի վրա պարզ երևում են իր ձեռքերի հետքերը։ Հասնում է Մաքսը, իր և Քելլերի միջև կռիվ է սկսվում։ Մաքսը նրան հրում է հայելու վրա և Էլիանորի հոգին նրան քաշում է ներս։ Լսվում են խուլ աղաղակներ և հայելու այն կողմում երևում են արյան հետքեր։
Արմենուհի Թերզյան
Ծանոթագրություններ
Կատեգորիա:Հայ բանաստեղծներ Կատեգորիա:1910 ծնունդներ Կատեգորիա:1992 մահեր Կատեգորիա:Կոստանդնուպոլիս քաղաքում ծնվածներ Կատեգորիա:Ստամբուլ քաղաքում մահացածներ Կատեգորիա:Հայ բանաստեղծուհիներ
Հայելիներ 2 (ֆիլմ)
Բովանդակություն
Վերջին մասը Հենրիի հարցաքննությունն է հայելու սենյակում։ Հենրին համակերպվում է, որ միևնույն է մեռնելու է, մոտենում է հայելուն և քմծիծաղով ասում է «Դե բարև Էլիանոր»։ Նրա մահը մենք չենք տեսնում բայց լսում ենք նրա հուսահատ, ցավով լի աղաղակները։
Արտաքին հղումներ
Կատեգորիա:2010 ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան ֆանտաստիկ սարսափ ֆիլմեր
Միջին Օդրայի հնագիտական թանգարան
Միջին Օդրայի հնագիտական թանգարան (Muzeum Archeologiczne Środkowego Nadodrza), գտնվում է Սվիդնիցա գյուղում, Լեհաստանում։ Թանգարանն ընդգրկված է Լեհաստանի թանգարանների պետական ցանկի մեջ։ Գտնվում է Դլուգա 27 հասցեում։
Պատմություն
Ի սկզբանե թանգարանը համարվում էր Զիելոնա Գուրայում գտնվող Լյուբուշյան երկրի թանգարանի հնագիտական բաժանմունքը, որը հիմնադրվել է 1958 թվականին։ Իր գոյատևման սկզբնական շրջանում թանգարանի հնագիտական բաժանմունքի գործունեությունն ուղղված էր Լեհաստանի 1000-ամյակի առաջիկա տոնակատարության նախապատրաստմանը։ Այդ ժամանակ բաժանմունքի աշխատակիցները զբաղված էին Պշևի, Ռիբոյադների, Նեսուլիցայի, Գրոդզիշեի, Պոլուպինի և Գոստխոժի վաղ միջնադարյան դղյակների ուսումնասիրությամբ։
1960 թվականից բաժանմունքն սկսեց զբաղվել լուժիցյան մշակույթով։ Ուսումնասիրվում էին այդ մշակույթի դամբարանները Հին Կեսելին, Տշեբուլյա և Կոտլե բնակավայրերում։
Տարանջատում
1966-1996 թվականներին հնագիտական բաժանմունքի աշխատակիցներն զբաղվում էին Վիցինա քաղաքի և նրա շրջակայքի պեղումներով։ Այդ աշխատանքների ընթացքում հայտնաբերվեցին հնագիտական բազմաթիվ նմուշներ, որոնք դարձան Լյուբուշյան երկրի թանգարանի ցուցանմուշներ։ Հայտնաբերված հնագիտական նմուշներն այնքան շատ էին, որ որոշում ընդունվեց դրանք տեղափոխել Սվիդնիցա գյուղի մեկ այլ շինություն։
1982 թվականի հունվարի 1-ին Լյուբուշյան երկրի թանգարանի հնագիտական բաժանմունքը դարձավ ինքնուրույն թանգարանային կառույց։ Նոր թանգարանի առաջին տնօրենը դարձավ հնագիտական բաժանմունքի նախկին ղեկավար, պատմական գիտությունների դոկտոր Ադամ Կոլոդզեցկին։
Նկարագրություն
Թանգարանում ցուցադրված են այնպիսի նմուշներ, որոնք փաստում են Օդրայի միջին հոսանքի տարածքներում սլավոնական ներկայության անընդհատությունը նախապատմական ժամանակներից մինչև մեր օրերը։ Թանգարանում ցուցադրված հնագիտական նմուշների մեծ մասը հավաքվել է թանգարանային հնագիտական պեղումների ժամանակ։ Հավաքածուի փոքր մաս են կազմում գերմանական թանգարանների նախկին ցուցանմուշները։ Թանգարանում պահպանվում է դրամագիտական հավաքածու, որը պարունակում է շուրջ 3000 մետաղադրամ։
Ցուցադրություն
Ներկայումս թանգարանում ներկայացվում են հետևյալ մշտական ցուցադրությունները.
Արտաքին հղումներ
Կատեգորիա:Լեհաստանի թանգարաններ Կատեգորիա:Հնագիտական թանգարաններ Կատեգորիա:1958 հիմնադրված թանգարաններ
Ճառագայթավորներ
Ճառագայթավորներ, Ռադիոլարիաներ ( - ճառագայթ), նախակենդանիների տիպի սարկոդայինների դասի ենթադաս։ Մարմնի չափերը՝ 40 մկմ-ից 1 մմ և ավելի։ Ծովային (հատկապես տաք) պլանկաոնային օրգանիզմներ են։ Ունեն ներքին կմախք՝ կաշվենման ծակոտկեն պատիճի տեսքով, որի մեջ ներփակված է մեկ կամ մի քանի կորիզ ամփոփոդ ներպատիճային ցիտոպլազման։ Վերջինս ծակոտիների միջոցով հաղորդակցվում է արտապատիճային ցիտոպլազմայի հետ։ էկտոպլազմայում համարյա միշտ հանդիպում են բազմաթիվ միաբջիջ ջրիմուռներ՝ զոոքսանտելներ։ Ճառագայթավորները լողում և կեր են որսում կեղծ ոտքերի օգնությամբ։ Ճառագայթավորները ունեն նաև սիլիցիումի օքսիդից կամ ստրոնցիումի սուլֆատից կազմված ասեղներ, որոնց տարբեր համադրությունից առաջանում է արտաքին կմախքը։ Ճառագայթավորների կորիզը պարունակում է մեծ քանակությամբ դեզօքսիռիբոնուկլեինաթթու (ԴՆԹ), որը պայմանավորված է դրանց արտակարգ պոլիպլոիդությամբ (քրոմոսոմների ավելի քան 1000 հապլոիդ հավաք)։ Բազմանում են կիսվելով, առանձին տեսակների մոտ նկատվել է իզոգամ կոպուլյացիայի տիպի Աբական պրոցես։ Հայտնի է Ճառագայթավորների 7000-ից ավելի տեսակ։
Կատեգորիա:Էուկարիոտներ
Հովվերգություն
Հովվերգություն (իդիլիա, բուկոլիկա), անտիկ պոեզիայի ժանրերից։ Կյանքի երանելի վիճակ պատկերող ստեղծագործություններ, որտեղ ներկայացված են բնության մեջ, գյուղում ապրող և աշխատող հասարակ մարդկանց կերպարներ ու հարաբերություններ։ Հովվերգությունները բնութագրվում են առնչությունների բնականությամբ, բնության գեղեցկությունների ու մարդու անվրդով կյանքի ներդաշնակությամբ։ Հովվերգության հիմնադիրն է Թեոկրիտոսը (մեր թվարկությունից առաջ 3-րդ դարում)։ Հովվերգություններ գրել են Մոսխը (մեր թվարկությունից առաջ 2-րդ դարում), Վիրգիլիոսը (մեր թվարկությունից առաջ 1-ին դարում) և ուրիշներ։ Հովվերգությունն իր երկրորդ ծաղկումն ապրել է 17-18-րդ դարերում (Ս. Գեսների, Ի. Ֆոսի կողմից)։ Հովվերգության բնույթ ունեն քաղաքակրթության և հասարակական կյանքի դժվարություններից հեռու բանաստեղծական պատկերները։
Սկզբնական շրջանում Հին Հռոմում այն նշանակել է գյուղական թեմայով փոքր բանաստեղծություն։ Ավելի ուշ Բյուզանդիայում εἰδύλλιον բառն օգտագործել են սխոլաստիկները՝ մեկնաբանելով հին հույն բանաստեղծ Ֆեոկրիտի (Θεόκρῐτος, մոտ 300 — մոտ 260 մ.թ.ա) ստեղծագործությունների որոշակի հատվածներ։
Գրականություն
Կատեգորիա:Անտիկ պոեզիայի ժանրեր Կատեգորիա:Հովվերգություն Կատեգորիա:Արվեստի ժանրեր Կատեգորիա:Հին հունական գրականություն Կատեգորիա:Երաժշտական ոճեր
Աստրոբոյ (մուլտֆիլմ, 2009)
Աստրոբոյ (Astro Boy), Դեվիդ Բոուերսի լիամետրաժ համակարգչային անիմացիոն CGI-ֆիլմը, որն ստեղծվել է ըստ Օսամու Տեձուկայի համանուն հայտնի մանգայի և անիմեի։
Սցենարը գրել է Թիմոթի Հարիսը (փաստացի` ադապտացրել է Տեձուկայի մանգան)։ Ֆիլմը նկարահանվել է Tezuka Production Company Ltd և Imagi Animation Studios ընկերություննեերի կողմից։ Ֆիլմի պրոդյուսերներ են եղել նաև Փիլար Ֆլինը, Մերիան Գարգերը, Ֆրենսիս Կաոն, Յոսիհիրո Սիմիցուն, Մարկ Տորբոքսը։
Սյուժե
Մուլտֆիլմի գործողությունները տեղի են ունենում Մետրոպոլիս ֆուտուրիստական քաղաքում, որը կախված է օդում։ Այդտեղ մարդկանց ամենուրեք և ամեն հարցում օգնում են ռոբոտները։ Այդ մեքենաների ստեղծման գլխավոր ինժեներն է հանճարեղ գիտնական դոկտոր Տենման։ Նա միայնակ դաստիարակում է իր միակ որդուն` Թոբիին, մանկահասակ հրաշամանուկին, ով կարողանում է մի քանի րոպեում լուծել ստուգողական աշխատանքը, որն այլ աշակերտների ուժերից վեր է։
Ինչպես բոլոր տղաները, Թոբին հետաքրքրվում է զենքերով և ռազմական տեխնիկայով, և դա դառնում է ողբերգության պատճառ։ Տենմայի գործընկերը` դոկտոր Էլիֆասը, մի անգամ գիսաստղի մնացորդներից ստեղծում է երկու էներգետիկ միջուկ. մի միջուկը ուներ միայն դրական էներգիա և երկնագույն էր, իսկ մյուս միջուկը` միայն բացասական էներգիա և կարմիր գույնի էր։ Գեներալ Սթոունն ուզում է օգտագործել կարմիր միջուկը իր գերզենքի ստեղծման համար. նրա հրամանով կարմիր միջուկը տեղավորում են հսկայական «Խաղաղարար» ռոբոտի մեջ։ Փորձի ժամանակ Թոբին պատահաբար հայտնվում է «Խաղաղարար»-ի հետ նույն խցում, որը միջուկի պատճառով խելագարվում և պայթում է։ Թոբին պայթյունից մահանում է, և նրանից մնում է միայն գլխարկը։
Տենման շատ է կարոտում իր տղային և ի վերջո գնում է հուսահատ քայլի` վերակենդանացնել Թոբիին որպես կիբօրգ, օգտագործելով նրա ԴՆԹ-ն` գլխարկի վրա մնացած մազերից, իր հիշողության արխիվային կրկնօրինակն ու Երկնագույն միջուկը։ Սակայն նա շուտով հասկանում է, որ նոր Թոբին, չնայած ստեղծվել է նորագույն տեխնոլոգիաներով, չի փոխարինում նախկինին։
Թոբին ընդհանրապես չի կասկածում, որ ինքը մարդ չէ, մինչև չի բացահայտում թռչելու և ձեռքերով հողը հորատելու իր ունակությունները։ Սակայն երբ նա ուզում է պարծենալ հոր մոտ իր ձեռքբերումներով, Տենմայի և Էլիֆասի` պատահաբար լսված խոսակցությունից հասկանում է, որ ինքն իրականում ռոբոտ է։ Թոբին հասկանում է որ Մետրոպոլիսն իր տեղը չէ և այդ պատճառով որոշում է հեռանալ այնտեղից։
Ընկնելով երկրի վրա` Թոբին ծանոթանում է չորս երեխաների ու նրանց աղբակեր շան հետ և դառնում է նրանց ընկերը։ Նրան տալիս են Աստրո անունը։ Շունը պարբերաբար փորձում է քողազերծել Աստրոյին, որը մարդ էր ձևանում, սակայն հաջողություն չի ունենում։ Թոբին ամենաշատը ուզում է մտերմանալ Կորայի հետ, ով ինքը որոշ ժամանակ ապրել է Մետրոպոլիսում, սակայն լքվել է ծնողների կողմից։ Աղջիկը նրանց հետ կապվելու հույսը չի կորցնում, բայց ամեն ինչ ապարդյուն է։ Թոբին օգնում է երեխաներին վերականգնել «Զոգ» հին ռոբոտին, սակայն նրան բացահայտում է իր խնամակալը. ով ռոբոտների մեջ միայն անհոգի մեքենաներ է տեսնում։ Թոբին իր կամքով մասնակցում է գլադիատորական մարտերի և հաղթում է բոլորին։ Շուտով նա որոշում է վերադառնալ Մետրոպոլիս, քանի որ դաժան նախագահ Սթոունը մտադիր էր վերընտրվելու համար նրանից խլել Երկնագույն միջուկը։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Summit Entertainment ֆիլմեր
Հեկատա (աստվածուհի)
Հեկատա (աստվածուհի), Հեկատե (անգլերեն՝ /ˈhɛkətiː/ կամ /ˈhɛkət/, հունարեն՝ Ἑκάτη, Hekátē), հին հունական դիցաբանության մեջ անդրերկրյա աստվածուհին էր։ Շատ հաճախ պատկերված էր լինում երկու ջահ ձեռքին կամ բանալիով, հետագա ժամանակաշրջաններում նրան պատկերում էին եռակի կերպարանքով։ Հեկատեն տարբեր ձևերով էր կապված խաչմերուկների, մուտքի ուղիների, շների, լույսի, լուսնի, կախարդանքին, կախարդության, դեղաբույսերի և թունավոր բույսերի իմացության, նեկրոմանտիայի, և հմայության հետ։ Նա իշխում էր երկրի, ծովի ու երկնքի վրա, ինչպես նաև ավելի ունիվերսալ դեր էր կատարում, այն է Փրկչի (Soteira), Հրեշտակների Մոր, և Տիեզերական Համաշխարհային Հոգու դեր։ </b>
Նա մեկն էր այն հիմնական աստվածներից, որին երկրպագում էին Աթենքում։ Տնային տնտեսություններում նա համարվում էր պաշտպանիչ աստվածուհի և մեկը, ով բարգավաճում ու ամենօրյա օրհնություն էր տալիս ընտանիքներին։ </b>
Պաշտամունքը Հունաստան է ներմուծվել Փոքր Ասիայից։ Հեկատեն հնարավոր է, որ առաջացել է Անատոլիայում, Կարիացիների կողմից։ Նրա անվան տարբերակները հայտնաբերվել են նաև երեխաների անուններում։ Վիլյամ Բերգը նշում է՝ “Քանի որ երեխաներին չեն կոչելու ուրվականների պատվին, կարելի է համոզված լինել, որ ըստ Կարիական թեորիայի, անունները, որոնք կապված էին Հեկատեին, վերաբերում էին խոշոր աստվածությանը, ով ազատ էր մթությունից ու դժոխքի հետ կապվածությունից, և ոչ մի կապ չուներ դասական Աթենքի Հեկատեի հետ։”</b>
Նա նաև սերտորեն կապված է հռոմական աստվածուհի Տրիվիայի հետ, ում հետ նա նույնացվում է Հռոմում։
Անուն
Նոյ Վեբստերը 1866 թվականին բացատրում է անվան երկվանկ լինելու պատճառը՝ Շեքսպիրի ժամանակահատվածի ազդեցությունից։
Հասկացություն
Ամենավաղ հունական գեղանկարչության մեջ Հեկատեն պատկերված էր միայն երկերեսանի, այլ ոչ թե երեք կերպարանքով. Լևիս Ֆարնելը (1856-1934) ասվում է՝ Հեկատեի կերպարի և նշանակության մասին վկայող ապացույցները հուշարձանների վրա նույնքան ամբողջական էին, որքան գրականության մեջ ։ Բայց դա միայն ավելի ուշ ժամանակահատվածում ի հայտ եկավ, բացահայտելով նրա բազմազանությունը ու միստիկ բնույթը։
Հեկատեի ամենա վաղ հայտնաբերված հուշարձանը Աթենքում իրենից ներկայացնում էր փոքր տերակոտա, գրավոր ոճով 6 - րդ դարում։ Աստվածուհին պսակը գլխին, նստած է գահին. նա ընդհանրապես առանց որևէ ատրիբուտի է պատկերված, և այս աշխատանքի միակ արժեքն այն է, որ ապացուցում է Հեկատեի սկզբնական միայնակ կերպարանքը, և նրա ավելի վաղ ճանաչումն Աթենքում, նախքան պարսկական ներխուժումը։ 2-րդ դարի ճանապարհորդ- գրող Պավսանիոսը հայտարարել է, որ Հեկատեի առաջին եռակերպար պատկերը քանդակել է Ալկամենեսը՝ Հունական Դասական ժամանակաշրջանի մ.թ.ա 5 - րդ դարի վերջերում, և այն տեղադրված է Թևավոր Նիկե աստվածուհու տաճարի առաջ։
Հունական արվեստի մարդակերպ կոնվենցիան դիմադրում էր և ներկայացնում էր նրան երեք կերպարանքով. մ.թ.ա 3 - րդ դարում Ատիկայում Հեկատեին քանդակել են եռակերպար մի սյունակի հետ, քարիսներով շրջապատված, որոնք բռնել էին շուրջպար։ Որոշ դասական պատկերներում աստվածուհուն ներկայացնում են եռակերպար, իսկ ձեռքում՝ ջահը, բանալի, օձեր, դաշույններ և բազմաթիվ այլ իրեր։
Նրա մի կերպարանքի և եռակերպարանքի վերաբերյալ նկարագրությունները, շատ քիչ հանդիպող չորս գլխանի, շարունակում է իր ողջ պատմության ընթացքում։ Հունական էզոտերիկ գրվածքներում՝ ոգեշնչված եգիպտոսական ոճից, Հեկատեին կապում էին Հերմես Տրիսմեգիստոսի (Trismegistus) հետ, և Ուշ Անտիկ ժամանակահատվածի կախարդական պապիրուսներում նրան նկարագրում էին երեք գլխով՝ շան, օձի, և ձիու ։ Այլ պարկերացումների համաձայն, Հեկատեին պատկերում էին նաև կովի և վարազի գլուխներով։
Արգոլիդում, Դիսկուրների ստբավայրի մոտակայքում, Պավսանիոսը տեսել էր Հեկատեի տաճար, որը Իլիփիայի սրբավայրին ընդդեմ էր, հակառակն էր կանգնած։ Հեկատեին պատկերում էին շան կամ շների հետ միասին, իսկ որպես զոհ, նրան մատուցում էին շան միս խաչմերուկի վրա։ Անգամ մայր աստվածուհու դերում, երեխայի հետ, Հերմեսի և Կիբելայի կողքին, նրան պատկերում էին ռելիեֆի վրա շան հետ։
“ Արգոնավորդներ” պոեմում, Մեդեան՝ Էյեթոսի կրտսեր դուստրն էր, Հեկատե աստվածուհու սպասարկող ամենազոր կախարդն էր։ Նա որպես օգնություն էր ուղարկված Յասոնին աստվածուհիներ՝ Հերայի, Ափրոդիտեի և Աթենասի կողմից։ Մեդեան Հեկատեի օգնությամբ մի կախարդական յուղ է պատրաստում և տալիս Յասոնին. "Լսի'ր Յասոն, ահա թե ո'րը կլինի իմ օգնությունը. Գիշերը սև զգեստներ հագած լողացիր գետում, ափին մի փոքր փոս փորիր և նրա վրա Հեկատեին զոհաբերիր մի սև խոյ' վրան մեղր լցնելով։ Հետո վերադարձիր քո նավը, բայց տես՝ ետ չնայես ։ Դու ձայներ և շան կատաղի հաչոց կլսես, բայց դու ուղիղ գնա ու մի ' վախենա։ Առավոտյան օծիր մարմինդ, նիզակդ, վահանդ ու սուսերդ այդ յուղով։ Անպարտելի ուժ կտա քեզ յուղը և կկատարես Էյեթոսի հանձնարարությունը։"
Ըստ Ապոլոն Հռոդոսցու “Արգոնավտիկա” պոեմի "Երբ լիալուսինը ելավ, կես-գիշերին, Մեդեան դուրս եկավ տանից՝ սև զգեստներով, ոտաբոբիկ, հերարձակ։ Շուրջը ամըն ինչ ընկղմված էր խոր քնի մեջ, ամենուրեք քար լռություն էր տիրում։ Լուսնի լույսով ողողված, լուռ ու մունջ քայլում է Մեդեան։ Ապա կանգ առավ այնտեղ, ուր երեք ճանապարհները բաժանվում են իրարից, ձեռքը վեր կարկառեց և երեք անգամ բարձրաձայն գոչեց։ Նա ծնկի եկավ և սկսեց հմայման խոսքեր շշնջալ։ Նա հմայում էր գիծերը, երկնային լուսատուներին, լուսնին, հողին, քամիները, լեռներն ու գետերը։ Նա խնդրում էր, որ հայտնվեն անտառների գիծերվա աստվածները։ Նա ացերսում էր մեծն Հեկատեին լսել և օգնել իրեն։ Լսեց նրան Հեկատեն և Մեդեային հայտնվեց իր երկանվով, որին լծված էին թևավոր վիշապներ։ Ինն օր ու գիշեր Մեդեան այդ կառքով կախարդական խոտեր ու արմտիք հավաքեց սարերում, անտառներում և գետերի ու ծովերի ափերին։ Երբ նա Էսոնի տունն էր վերադառնում, երկու զոհասեղան կանգնեցրեց, մեկը՝Հեկատեի, մյուսը երիտասարդության աստվածուհու համար։ Զոհասեղանների առաջ երկու փոս փորեց և նրանց վրա խավարի ու կախարդանքի մռայլ աստվածուհուն՝ Հեկատեին, զոհաբերեց սևաթույր խոյեր՝ մեղր ու կաթ հեղելով նրանց վրա։"
Շարադրված է ըստ Օվիդիոսի Կերպարանափոխություններ պոեմի։
Դիցաբանություն
Հեկատեն համարվունմ էր որպես նախա-օլիմպիական խթոնիկ աստվածուհի։ Նա ի հայտ է գալիս Հոմերոսի Հիմն Դեմետրային և Հեսիոդոսի Թեոգոնիա մեջ, որ տեղ նա խիստ ու մեծ աստվածուհու համբավ ունի։ Ըստ մի քանի աղբյուրի, հնարավոր է, որ նրա պաշտպամունքը առաջացել է Թրակիայում։ Հեկատեի ամենա մեծ սրբավայրը եղել է Լագինայում՝ աստվածապետական քաղաք պետություն, և նրան ծառայում էին ներքինիներ։ Լագինան, որտեղ Հեկատեի հայտնի տաճարն էր, մեծ տոնական հավաքներն էին կազմակերպվում ամեն տարի, պառկած էր սկզբանական մակեդոնիական Stratonikeia գաղութի մոտ, որտեղ Հեկատեն համարվում էր քաղաքի պահապան։
Թրակիայում նրա ֆունրցիաները շատ նման էին Հերմեսի։ Համարվել է տիտանոս Պերսեսի և տիտանուհի Աստերիայի, հաճախ՝ նաև Զևսի և Հերայի (Աիդայի կամ Դեմետրայի) դուստրը։ Նրա մորաքույրը եղել էր Լետոն (Արտեմիսի և Ապոլլոնի մայր), իսկ տատն՝ տիտանուհի Փեբեն, լուսնի մարմնավորում։ Միայն Հեսիոդոսն է իր Թեոգոնիայի մեջ մեծարում ու գովքում Հեկատեին, ինչը գիտնակաների համար անհասկանելի է, քանզի այլ աղբյուրներում հակառակ պատկեր է նկատվում։ Կա վարկած, որ Հեսիոդոսն փորձել էր տարածել նրա գովքը իր գրքերում, որովհետև նրա ծննդավայրը՝ գյուղը, գտնվում էր մոտ Հեկատեի սրբավայրին։ Մեկ այլ տեսության համաձայն, Հեկատեն հիմնականում կենցաղային աստվածուհի էր, չնայած նշված չի, թե ինչպես էր կատարրվում տաճարային երկրպագությունները։
Հեկատեի հետ միասին Աթենքում՝ Զևսը, Հերմեսը, Հեստիան և Ապոլլոնը, շատ կարևոր դեր էին խաղում առօրյա կյանքում, քանի որ նրանք էին հիմնական տնային տնտեսության աստվածներ։ Սակայն, դա պարզ է, որ հատուկ պաշտոնը տրված էր Հեկատեին Զևսի կողմից, որը երևում է ամբողջ իր պատմության մեջ։ Գտնված Հեկատեի պատկերները Զևսի ափի մեջ մետաղադրամների վրա, ներկայացվել են D'Este և Rankine կողմից վերջին հետազոտություններում, ինչը ապացույց է այն բանին, որ Հեկատեն գտնվում էր Զևսի հովանավորության ներկո։
Անատոլիայի Կարիա շրջանում, Հեկատեին կոչում էին Hecataeus կամ Hecatomnus, նրա հայրը Մավսոլուսն էր (Mausolus) և համարում էին նրան “Մեծ աստվածուհի”։ Մինչդեռ շատ հետազոտողները համաձայն են այն միտքին, որ նա ունի Անատոլիական ակունքներ, սակայն ամրապնդվել է տեսություն, որ ”Հեկատեն է եղել հունական աստվածուհի”։
Եթե Հեկատեի պաշտամունքը տարածել է Անատոլիայից Հունաստան, ապա հնարավոր է, որ այդ իսկ պատճառով առաջացել է հակամարտություն, քանի որ նրա դերը արդեն իսկ զբաղված էր Արտեմիսի և Սելենեի՝ ավելի հայտնի Հունաստանի պանթեոնի աստվածների կողմից։ Այս հիպոթեզը ապացուցում է, որ Հեկատեն ի սկցբանե արտաքին աշխարհի աստվածուհի է եղել։ Բացի Թեոգոնիայից, ոչ մի հունական աղբյուր կոնկրետ ինֆորմացիա չի տրամադրում այդ աստվածուհու մասին, կամ էլ երբեմն նշված է, որ նա հզոր տիտանուհի է և մարդկության պաշտպան է եղել։ Իսկ նրա ներկայությունը, գործողությունները և այլն բացատրվում է նրանով, որ նա օգնել էր Զևսին հաղթել Տիտանամաքիայում, արժանանալով վերջինի հարգանքի։
Հնագույն առասպելների համաձայն, Հեկատան հոգացել Է մարդկանց բարեկեցությունը, հովանավորել նորածիններին, նավագնացներին, որսորդներին, ձկնորսներին, երկրագործներին, անասնապահներին, իմաստություն պարգևել ժողովներում ու դատարաններում, հաղթանակ՝ մրցություններում ու պատերազմներում։ Հեկատայի «Եռակերպարանք» մականունը սկզբում խորհրդանշել Է լուսնի երեք փուլերը (այդ պատճառով երբեմն նույնացվել Է Սելենե աստվածուհուն), իսկ հետագայում՝ երկրի, երկնքի և ծովերի վրա նրա տիրակալությունը։ Մեր թվարկությունից առաջ 5-րդ դարից հետո Հեկետան փոխվել Է չար դևերի, ուրվականների, խավարի, գիշերային մղձավանջերի (խիպիլիկներ), անդրշիրիմյան ստվերների, անեծքի ու կախարդանքի աստվածուհու՝ նմանվելով Պերսեփոնեին։ Հեկատան նմանության որոշ գծեր (գազանների, սողունների տիրուհի) ունի նաև Արտեմիսի հետ։
Որպես կույս աստվածուհի, նա մնաց չամուսնացած և չուներ մշտական կենակից, չնայած որոշ ավանդույթներին, նրան համարում են Սցիլլայի մայրը։
Չնայած նրան, որ Հեկատեն կապված է այլ լուսինի աստվածուհիների հետ, ինչպիսիք են Սելենե, նա իշխում էր ավելի քան երեք թագավորություններում. երկիրի, ծովի ու երկինքի։ Նա ուներ իշխանություն ստեղծել կամ զսպել փոթորիկները, ինչի համար հարգանք էր վայելում հովիվների ու նավաստիների կողմից, և համարվում էր նրանց հովանավոր։
Խաչմերուկների աստվածուհի
Եռապատիկ կամ եռակի կերպարանքով Հեկատեի պաշտամունքային պատկերները և զոհասեղանները տեղադրված էին լինում երեք միակողմանի խաչմերուկների վրա (թեև նրանք նույնպես տեղակայված էին տներում և քաղաքի դարպասների առջևում)։ Նման կերպարանքով նա հայտնի էր դարձել որպես Տրիվիա աստվածուհի "երեք ուղիներ" հռոմեական դիցաբանության մեջ։
Ատրիբուտներ
{|| content2 =
Միջմշակութային զուգահեռներ
Լուցիուս Ապուլեոս (C. 123-C 170 CE) իր Ոսկե Ավանակ աշխատանքում համեմատում է Հեկատեին եգիպտական Իսիդե աստվածուհու հետ։
Մինչ նա դարձավ հայտնի հունական դիցաբանության մեջ, նա շատ նմանություններ ուներ Արտեմիս աստվածուհու հետ։
Աղբյուրներ
Կատեգորիա:Հին հունական աստվածներ Կատեգորիա:Աստվածներ այբբենական կարգով Կատեգորիա:Տիտաններ և տիտանուհիներ Կատեգորիա:Կույս աստվածուհիներ
Էլիզաբեթ Նիկոլս
Էլիզաբեթ Նիկոլս (Elizabeth (Betsy) L. Nicholls, ), կանադացի հնէաբան, հետազոտող, ով մասնագիտացել է տրիասիկ ժամանակաշրջանի ծովային սողունների ուսումնասիրությամբ ։ Եղել է Կանադայի Ալբերտա համայնքի Արքայական Tyrrell թանգարանի հնէաբանը։
Կենսագրություն
Էլիզաբեթ Նիկոլսը ծնվել է 1946 թվականին։ 1968 թվականին ավարտել է Բերկլիի Կալիֆոռնիայի համալսարանը, 1972 թվականին ստացել է մագիստրոսի կոչում, դոկտորի կոչում ստացել է 1989 թվականին Կալգարիի համալսարանից։ Ողնաշարավոր կենդանիների ուսումնասիրությամբ զբաղվող ամերիկացի հնէաբան Ջեք Մ. Քոլըուեյի հետ հանդիսանում է «Հին ծովային սողուններ» (Ancient Marine Reptiles) գրքի համահեղինակ։ Latoplatecarpus nichollsae-ը անվանվել է ի պատիվ Նիկոլսի ։
2000 թվականին Նիկոլսն արժանացել է Նախաձեռնության Ռոլեքս մրցանակի Բրիտանական Կոլումբիայի հեռավոր Սիկանի գետում ուշ տրիասիկ ժամանակաշրջանի մեծ իխտոզավրի, շոնիզավրի մնացորդների ուսումնասիրությունը ղեկավարելու համար (Նիկոլս և Մանաբ, 2004) ։
Ծանոթագրություններ
Կատեգորիա:Կանադացի հնէաբաններ Կատեգորիա:Կանադացի կին գիտնականներ Կատեգորիա:Կենդանաբաններ
Օսկար երկրորդ պլանի լավագույն դերասանի համար
«Օսկար» մրցանակ երկրորդ պլանի լավագույն դերասանի համար (Academy Award for Best Supporting Actor, պաշտ. Performance by an Actor in a Supporting Role ), Կինոարվեստի և գիտության ակադեմիայի մրցանակ, որը հանձնվում է ամեն տարի՝ սկսած 1937 թվականից։ Մրցանակին առաջադրվածները (հինգից ոչ ավել) ներկայացվում են ակադեմիայի անդամների կողմից գաղտնի քվեարկության միջոցով։ Հաղթողները որոշվում են ակադեմիայի բոլոր այն անդամների կողմից, որոնք ակտիվ են և ցմահ նշանակված այդ պաշտոնին ։
Պատմություն
Մինչև Օսկարի տասնվեցերորդ մրցանակաբաշխությունը հաղթողներին շնորհվում էր ոչ թե «Օսկարի» արձանիկը, այլ մի տախտակ, որի վրա փոքրացված տարբերակով պատկերված էր արձանիկը ։
Երկրորդ պլանի լավագույն դերասանի համար շնորհվող առանձին մրցանակի առաջին դափնեկիրը Ուոլտեր Բրենանն է եղել, ով մրցանակին արժանացել է «Ե՛կ և տիրացի՛ր» ֆիլմում կատարած դերի համար ։ «Օսկարի» վերջին մրցանակաբաշխությանը այս անվանակարգի հաղթող է ճանաչվել Մարկ Ռայլեսնը «Լրտեսական կամուրջ» ֆիլմում Ռուդոլֆ Աբելի դերը կատարելու համար ։
Հաղթողներ և անվանակարգեր
Ստորև ներկայացված ցանկում նշված են առաջադրված և հաղթած մասնակիցների վերաբերյալ տեղեկություններ՝ համապատասխան Academy Awards Database–ի տվյալների, որոնք խմբավորված են մրցանակաբաշխություններով (տարիներով) և տասնամյակներով։ Աղյուսակում ներառված են բոլոր դերասանների և ֆիլմերում կատարած դերերի անվանումները, որոնց համար նրանք արժանացել են այս մրցանակին։
Յուրաքանչյուր տարվա հաղթողները ցանկում առաջինն են, առանձնացված են «★» նշանով և  ոսկեգույն երանգով ։
Բազմակի մրցանակակիրներ
«Օսկարի» երկրորդ պլանի լավագույն դերասան մրցանակին երեք անգամ արժանացած միակ դերասանը Ուոլտեր Բրենանն է, որին մրցանակը հանձնվել է 1937, 1939 և 1941 թվականներին ։
«Օսկարի» երկրորդ պլանի լավագույն դերասան մրցանակին երկու անգամ արժանացած դերասաններն են ․
Բազմակի առաջադրվածներ
Քլոդ Ռեյնսը, Արթուր Քենեդիին, Ջեֆ Բրիջեսը և Ռոբերտ Դյուվալը այս կատեգորիայում ամենաշատն են առաջադրվել (4), բայց առանց հաղթանակների ։
Աղյուսակներում ոսկեգույն երանգով առանձնացված են հաղթանակների տարեթվերը․
Կրկնակի առաջադրվածներ
Երեք դերասաններ առաջադրվել են «Օսկարի» գլխավոր և երկրորդ պլանի դերի համար միևնույն տարում ․
Այլ նվաճումներ
Երեք ֆիլմեր ունեն ամենաշատ անվանակարգերը «Օսկարի» երկրորդ պլանի լավագույն դերի համար (նշված է տարեթիվը, երբ առաջադրվել է ֆիլմը)
Ամենատարեց մրցանակակիր
Ամենատարեց թեկնածու
Ամենաերիտասարդ մրցանակակիր
Ամենաերիտասարդ թեկնածու
Երկու դերասան արժանացել են արձանիկին միևնույն դերը կատարելու համար (դոն Վիտո Կարլեոնե) տարբեր ֆիլմերում․ Մարլոն Բրանդոն «Կնքահայրը» և Ռոբերտ Դե Նիրոն շարունակությունում ։
Առաջին սևամորթ դերասանը, որը արժանացել է «Օսկարի» 1983 թվականին երկրորդ պլանի լավագույն դերասանի համար, դարձել է Լուիս Գոսեթ կրտսերը, որը երկրորդական դեր է կատարել «Սպա և ջենթլմեն» (1982) ֆիլմում ։ Այս անվանակարգի առաջին սևամորթ առաջադրվածը եղել է Ռուփերթ Քրոսը, որը ներկայացվել է 1970 թվականին «Գողերը» (1969) ֆիլմում կատարած դերի համար։
Արտաքին հղումներ
Կատեգորիա:Օսկար կինոմրցանակ
Սենտ Էֆեմի
Սենտ Էֆեմի (Sainte-Euphémie), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Ռեյրյո կանտոնի կազմի մեջ։ Բուրակ ան Բրես շրջանի կոմունա։
Աշխարհագրություն
Կոմունան Փարիզ քաղաքից գտնվում է 370 կմ հարավ-արևելք, Լիոն քաղաքից 24 կմ դեպի արևելք, 45 կմ հարավ-արևելք Բուրկ ան Բրեսից ։
Կլիմա
Կլիման կիսացամաքային է ՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։
Բնակչություն
Համայնքի բնակչությունը 2010 թվականին կազմում էր 1482 մարդ։
Տնտեսություն
2010 թվականի տվյալներով 1003 աշխատունակ տարիքի մարդկանցից (15-64 տարեկան) 753-ը տնտեսապես ակտիվ էին, 250-ը անգործունակ (Ակտիվության ցուցանիշը — 75,1%, 1999 թվականին եղել է՝ 70,8%)։ 753 աշխատունակ բնակիչներից 720-ը աշխատում էին (374 տղամարդ և 346 կին), անաշխատանք էին 33-ը (14 տղամարդ և 19 կին)։
250 անգործունակ մարդկանցից 121-ը աշակերտներ կամ ուսանողներ են, 77-ը թոշակառու, 52-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Խանութի աղջիկը (նկար)
Խանութի աղջիկը (La Demoiselle de Magasin), ֆրանսիացի նկարիչ Ջեյմս Տիսոյի նկարը, որն ընդգրկված է Օնտարիոյի գեղարվեստի պատկերասրահի հավաքածուում ։
Նկարագրություն
Նկարում պատկերված է երիտասարդ մի կին, որը կանգնած է ժապավեններ և զգեստներ վաճառող խանութի ներսում։ Մի ձեռքում նա բռնել է նոր գնված իրերի փաթեթը, մյուս ձեռքով բաց է պահել խանութի դուռը հեռացողների համար։ Խանութը լցված է ժապավեններով։ Խանութի պատուհանից բացվում է փարիզյան բանուկ փողոցի տեսարան։ Խանութի մյուս աղջիկը ողջունում է պատուհանից խանութի մեջ նայող լավ հագնված մի տղամարդու։
Պատմություն
Նկարը ստեղծվել է 1883-1885 թվականներին։ Տիսոն փոքր վրձնահարվածների միջոցով օգտագործել է չոր պիգմենտների հստակ ոճ։ Սա ոչ թե իմպրեսիոնիզմ է, այլ ակադեմիզմի ոճից խիստ հեռացում։ Կտավն արտացոլում է նաև Տիսոյի հիմնական հետաքրքրությունների մի մասը, ինչպիսիք են 19-րդ դարի վերջերի առարկաների և հագուստի նյութապաշտ աշխարհը ։ Կտավում օգտագործված է ժամանակաշրջանին բնորոշ Տիսոյի սիրած տեխնիկան, որը դիտորդին ուղղակի տանում է դեպի կտավ, դեպի խանութի աղջիկը, որը մեզ համար բացում է դուռը ։
Կտավն առաջին անգամ ցուցադրվել է 1885 թվականին Սեդելմեյերի պատկերասրահում։ Այն Տիսոյի ցուցահանդեսի մի մասն էր կազմում, որը կոչվում էր «Quinze tableau sur la femme à Paris» (Փարիզյան կնոջ տասնհինգ կտավներ) ։ Դա Տիսոյի վերջին խոշոր ցուցահանդեսն էր, մինչև նա անցավ կրոնական թեմաների և իր կյանքի մնացած մասն անցկացրեց Աստվածաշնչյան թեմաներ պատկերելով։ 1968 թվականին կտավը գնել է Օնտարիոյի գեղարվեստի պատկերասրահը։
Ռեջինա Հագոն այս նկարը տեսնում է որպես ցանկություն պարունակող նկարագրություն։ Հատակին ընկած ժապավենը սրտաձև է։ Ըստ Հագոյի՝ հատակի սրտի դիրքը ցանկության հիմքն է։ Կտավի կանայք համեստ կերպով են հագած, բայց Տիսոն շեշտում է նրանց կառուցվածքը, հատկապես կնոջ կուրծքը, երբ նա բարձրացնում է ձեռքերը։ Այս շրջանում տնից դուրս աշխատող կինը համարվում էր բարոյապես կասկածելի։ Պատուհանից խորամանկորեն նայող տղամարդը, դիտողի հարմար դիրքը կարող են ենթադրել ավելին, քան որ սա պարզապես հագուստի վաճառք է։ Հնարավոր է պատուհանից նայող տղամարդը սիրախաղ է անում խանութի աղջկա հետ, սակայն Հագոն նշում է, որ Տիսոն թուլացրել է նրան՝ փակելով կնոջ մանեկենով ։
Ծանոթագրություններ
Կատեգորիա:1883 նկարներ Կատեգորիա:1885 նկարներ Կատեգորիա:Ջեյմս Տիսոյի նկարներ Կատեգորիա:Օնտարիոյի գեղարվեստի պատկերասրահի նկարներ
Փարիզ-Մանհեթեն
«Փարիզ-Մանհեթեն» (Paris Manhattan), գեղարվեստական ֆիլմ, որի շնորհանդեսը կայացել է 2012 թվականի ապրիլի 2-ին Ավստրալիայում՝ ֆրանսիական կինոյի փառատոնում։
Սոֆի Լելուշի (Sophie Lellouche) առաջին լիամետրաժ ֆիլմն է ։ Դրանից առաջ՝ 1999 թվականին, նա յոթ րոպե տևողությամբ կարճամետրաժ ֆիլմ էր նկարել ։
Սյուժե
Ալիսը (Ալիս Տալյոնի) դեղագործ է եվրոպական ընտանիքից, դեռահաս տարիներից սիրում է Վուդի Ալլենին, Քոուլ Փորթերին և կեդեր։ Առանձնանալով տղայական վարքով՝ կատեգորիկ չի ցանկանում սիրավեպեր ունենալ, իսկ միակ տղան, ում նա երբևէ հավանել էր, «հափշտակվել էր» իր քրոջ կողմից ։
Երկար տարիներ Ալիսի սենյակի պատից կախված է Վուդի Ալլենի պաստառը, որի հետ հա նաճախ զրուցում է։
Անցնում է տասը տարի։ Ալիսին հասել է հայրական դեղատունը, քույրն ամուսնացել է, իսկ պաստառը դեռ կախված է Ալիսի սենյակի պատից։ Ալիսն արդեն երեսուն տարեկան է, բայց դեռ միայնակ է. նրա հարազատներն ամեն կերպ փորձում են նրան ծանոթացնել չամուսնացած տղամարդկանց հետ ։
Ալիսը երկու երկրպագու ունի՝ Վենսենթը (Յաննիկ Սուլյա) և Վիկտորը (Պատրիկ Բրուել), կանգնած է ընտրության առաջ։ Գրեթե պատահականորեն, բայց Վենսենթի շնորհիվ Ալիսը հանդիպում է Վուդի Ալլենին, ով տալիս է նրան իր անձնական խորհուրդը։
Արտաքին հղումներ
Կատեգորիա:2012 ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Ֆրանսիական կինոկատակերգություններ Կատեգորիա:Ֆրանսերեն ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր Փարիզի մասին Կատեգորիա:Ֆրանսիական ֆիլմեր
Արմաշի դպրեվանք
Արմաշի դպրեվանք, հոգևոր բարձրագույն ուսումնական հաստատություն։ Հիմնվել է 1889-ի սեպտեմբերի 18-ին, Արմաշ գյուղի Չարխափան Ս․ Աստվածածին վանքում, Կ․ Պոլսի պատրիարք Խորեն Աշըգյանի հովանավորությամբ և Մաղաքիա Օրմանյանի վերատեսչությամբ՝ իբրե Կ․Պոլսի պատրիարքարանի դպրեվանք։ Ընդունվում էին 17-22 տարեկան պատանիներ։ Նպատակն էր պատրաստել ոչ միայն հոգևորականներ, այլև ուսուցիչներ։ 1895-96-ին դպրեվանքում է տպագրվել Կ․ Պոլսի «Մասիս» կրոնական հանդեսը։ 1896-ից գործել է որբերի դասարան։ Աշակերտների թիվը 1889-1914-ին հասնում էր շուրջ 300-ի։ Կրոնական առարկաներից բացի դասավանդվում էին իմաստասիրություն, բնական գիտություններ, հայագիտություն, հայերեն, ֆրանսերեն, թուրքերեն։ Ուսման տևողությունը 7 տարի էր։ 1915-ին վանքը թալանվել է, միաբանությունը տարագրվել։
Կատեգորիա:Արևմտյան Հայաստանի կրթօջախներ Կատեգորիա:Նոր շրջանի հայկական դպրոցներ
Փախուստ հավաբնից
«Փախուստ հավաբնից»(Chicken Run), պլաստիրինե անիմացիոն մուլտֆիլմ` նկարահանված 2000 թվականին ԱՄՆ-ում A«Aardman Animations» ստուդիայում։ Զբաղեցնում է մենամեծ շահույթով տիկնիկային մուլտֆիլմմերի ցանկի առաջին տեղը։
Սա «Aardman Animations»-ի առաջին լիամետրաժ ֆիլմն է։ Կրկնօրինակում է հայտնի «Մեծ փախուստ» ֆիլմը, որտեղ զինվորականների փոխարեն հավեր են։ 350-ից ավել տեսարաններ նկարահանվել են համակարգչային գրաֆիկայի օգնությամբ, Digital Lab-ում տեսակավորվել և մշակվել են 160 հազար տեսարաններ։
Սյուժե
Գործողությունը տեղի է ունենում Անգլիայում՝ Յորկշիր կոմսությունում, Երրորդ Ռեյխի համակենտրոնացման ճամբարին նման կազմակերպված հավերի ֆերմայում։ Հավերը ամեն օր պետք է ձու ածեն, որպեսզի իրենց տերերի համար կերակուր չդառնան. դաժան և ագահ Մելիսա Թվիդիին ամեն շաբաթ ստուգում է` արդյոք նրանք իրենց «պլանը» կատարել են. եթե ոչ, ապա նրան, ում սյունյակում ամենաշատն են զրոները, տանում են սարայ, որտեղ սպանում են` կացնով կտրելով գլուխը։ Այդպիսի կյանքը, իհարկե, նրանց վաղուց հոգնեցրել էր, և նախաձեռնող ու խիզախ հավ Ջինջերի ղեկավարությամբ, որը իր տերերից ստացել էր «Խռովիկ» մականունը, կազմակերպում է փախուստ հավաբնից։ Բայց իրենց բոլոր փորձերը վատ ավարտ էին ունենում, և յուրաքանչյուր անհաջող փախուստի համար, պատժում էին Ջինջերին` որպես չենթարկվող և գլխավոր կազմակերպիչ` նրան մեկուսացնելով անկյունային խցում։
Բայց մի օր հավաբնում հայտնվում է Ռոկկի Ռոկուսը՝ ամերիկական աքաղաղը, որը կարողանում է թռչել։ Նա խոստանում է տանջահար հավերին օգնել իրականացնել երկար սպասված և համարձակ փախուստտը։ Եվ եթե նրանք սովորեն թռչել, ապա կկարողանան, վերջապես, հեռանալ ատելի ֆերմա-բանտից։
Իսկ այդ ժամանակ ֆերմայի տիրուհին` միսիս Թվիդին, որոշում է, որ ձվեր հավաքելը այդքան էլ շահույթային չէ։ Նա առնում է հրեշային ագրեգատ, որի մուտքով հավեր են ընկնում, իսկ ելքով նրանցից ստացվում է հավի մսով կարկարդակներ։ Փախուստ կազմակերպելու ժամանակը գնալով քչանում է...
Ջինջերին վերցնում են փորձնական կարկանդակի համար։ Սակայն Ռոքին փրկում է խեղջ հավին, ավելին կանգնեցնում է ագրեգատի աշխատանքը։ Թվիդին մտածում է, որ մեքենան փչացրել է իր ամուսինը՝ անշնորհք և թուլամորթ պարոն Ուիլարդ Թվիդին (նա չգիտեր, ինչպես մեքենայով ճիշտ օգտվել)։ Այդ ժամանակ հավերը իմանում են Ջինջերից, որ նրանք կարկանդակների համար ապագա միսն են։ Հաջորդ օրը Ռոքին անհայտ կորչում է, և պարզվում է, որ իրականում նա ինքնուրույն չէր թռչում, այլ թնդանոթի օգնությամբ, ավելին փախել էր կրկեսից։ Հավերը պետք է շտապեն։ Նրանք Թվիդիի գործիքների օգնությամբ են պատրաստում ինքնաթիռ (տեղական մաքսանենգ առնետներ Նիկը և Ֆետչերը փոխանակում են ձվերի հետ)։
Իսկ այդ ժամանակ Ռոքին, երբ ոչ հեռու հեծանիվ էր քշում, տեսնում է գովազդային պաստառ «ՀԱՎԻ ՄՍՈՎ ԿԱՐԿԱՆԴԱԿՆԵՐ ՄԻՍԻՍ ԹՎԻԴԻԻ ԿՈՂՄԻՑ» գրառմամբ։ Իսկ տերն արդեն վերանորոգել էր իր մեքենան։ Սակայն ինքնաթիռը արդեն թռչում է (Ռոքիի հետ, որը ամեն ինչ հասկացել և վերադարձել էր ֆերմա, որպեսզի փրկի հավերին այդ բարդ փորձություններից)։ Միսիս Թվիդին փորձում էր կանգնացնել ինքնաթիռը, բայց կտրում է այն շղթան, որի վրա կախված էր, և ընկնում է սեփական սարայը՝ ուղիղ այն տարայի մեջ, որը լցված էր եռացող սոուսով։ Ճնշուման բարձրացումից սարքավորումը Թվիդիի տան մի մասերի հետ պայթում է։ Պարոն Թվիդին բացում է դուռը և տեսնում իր կնոջը, որը նստած էր քաղցրաջրից առաջացած լճի մեջ։ Նա ասում է, որ զգուշացրել էր հավերի մտադրության մասին և, երբ միսիս Թվիդին սկսում է բարձր գոռալ, պարոն Թվիդին՝ նրա կոշտությունից և թշնամանքից կշտացած նրա վրա հրում է շենքի ծանր դուռը, որի վրա կառուցված էր ագրեգատը, և հասցնում մահվան։
Իսկ այդ ժամանակ ինքնաթիռը վայրէջք է կատարում կղզում՝ թռչունների արգելոցում, որտեղ մարդկանց մուտքը արգելված է։ Հավերը ճուտիկներ են ունենում և կղզու վրա հիմնում են իրենց գաղութը, իսկ Ռոքին և Ջինջերը դառնում են զույգ։ Հավերի հետ ճանապարհորդող առնետները որոշեցին հիմներ իրենց ֆերման, բայց չեն կարողանում որոշել, ինչ պետք է սկզբում վերցնել՝ ձու թե հավ ...
Կերպարներ
Ջինջեր, շիկակարմիր հավ, փախուստի գլխավոր главный նախաձեռնող։ Նա նախաձեռնող է, համառ, արագ ըմբռնող, հնարամիտ։ Նրա գլխավոր սկզբունքը միշտ ճւշտը ասելն ու երբեք չհանձնվելն է (չնայած երբեմն շատ կարճ ժամանակով կարող է հիասթափության մեջ ընկնել, բայց այն դեպքում, երբ նրան ոչ ոքչի տեսնում)։
Ռոքի, ուրախ ամերիկացի աքլոր, որը փախել է կրկեսից, որտեղ «թռչող աքաղաղ» էր։ Պատահական ընկել էր հավաբուն։ Չափազանց խորամանկ և հանդուգն, բայց միևնույն ժամանակ ազնիվ և պատվախնդիր է։ Սիրահարվում է Ջինջերին և ֆիլմի վերջում նրա հետ զույգ է կազմում։
Մակ, սպիտակ հավ, կրում է ակնոցներ և զոլավոր շարֆ։ Տարբերվում է իր նիհարակազմությամբ, քան իր ընկերուհիներն են։ Ծագումով Շոտլանդիայից է։ Անհավանական խելացի է, համարվում է հավաբնի «ուղեղային կենտրոնը»։ Հենց ինքն է Ջինջերի բոլոր նախագծերի հաշվարկները և պարզում է՝ ինչն է պակասում, որպեսզի սովորեն թռչել, ինչպես նաև կազմում է ինքնաթիռի կաղուցման նախագիծը։
Բաբս, հավաբնի ամենաչաղ հավը։ Հիմարիկ է, հաճախ չի հասկանում, թե ինչ է կատարվում։ Անընդհատ ինչ-որ բան է գործում։ Իր հետ պայուսյակ է կրում, որի մեջ բազմաթիվ իրեր կան (կախոց, մկրատ, շյուղեր և այլն)։
Բանտի, մեծ կարմիր հավ, ամենայն հավանականությամբ ամենաշատ ձու ածող հավը։ Հերահավատորեն է վերաբերվում Ջինջերի պլաններին։
Ֆաուլեր, ծեր աքլոր զինվորական ծախսերով։ Ամեն առավոր հավերին ներկա-բացակա է անում։ Շատ է հպարտանում նրանով, որ ծառայել է Մեծ Բրիտանիայի Թագավորական ռազմա-օդային ուժերում (չնայած պարզվում է, որ նա ընդամենը եղել է 624-րդ հավերի դիվիզիայի թալիսմանը) և դրա համար ունի շքանշան։ Սկզբում նա Ռոքիին չի սիրում ամերիկացիների հետ կապ ունենակու պատճառով, որոնք, ըստ Ֆուլերի, միշտ պատերազմից ուշանում է։ Բայց այն բանից հետո, երբ Ռոքին փրկում է Ջինջերին, երբ նրանից ցանկանում էին փորձնական կարկանդակ պատրաստել, Ֆաուլերը սկսեց նրան վերաբերվել մեծ հարգանքով։
Նիկ, խարդախաբարո առնետ-վաճառական, որը զբաղվում է հավերին տարբեր իրերի և գործիքների մատակարարմաբ սկզբում ցորենի դիմաց, իսկ հետո՝ ձվի։ Հաճախ փորձում է վաճառել տարատեսակ անպետք իրեր՝ ներկայացնելով որպես արժեքավոր իրեր (օրինակ՝ բաթմինթոնի վոլանը ներկայացնում է որպես «երկու գլխարկ մեկում» երեկույթների և հարսանիքների համար)։
Ֆեթչեր, առնետ, Նիկի գործընկերը։ Այնքան էլ խելացի չէ, որքան Նիկը, բայց հաճախ այնպիսի գաղափարներ է առաջարկում, որոնց Նիկը համաձայնվում է։ Երբեմն անտեղի դիտողություններ է անում։
Միսելդա Թվիդի, ֆերմայի տիրուհին, ֆիլմի գլխավոր անտագոնիստը։ Սկզբում զբաղվում է ձվերի հավաքումով ու վաճառքով, բայց երբ այդ գործը դառնում է քիչ եկամտաբեր, որոշում է աշխատել հավերով կարկանդակների արդյունաբերությամբ և վաճառքով։ Շատ դաժան և ագահ է, երազում է ցանկացած գնով հարստանալու մասին։ Չէր հավատում իր ամուսնուն, որ հավերը որոշել են փախչել և դա նրան շատ թանկ արժեցավ։ Համակարգը պայթեց, իսկ նրա ամուսինը թույլ տվեց, որ նա մահանա պահեստի դռան տակ։
Ուիլիարդ Թվիդի, Մելիսա Թվիդիի ամուսինը, ով վախենում էր իր կնոջից, անտագոնիստ։ Ամենասկզբից իմանում է, որ հավերը պլանավորում են փախուստ հավաբնից և փորձում է դրա մասին ասել կնոջը, սակայն վերջինս նրան չի լսում՝ ստիպելով ավելի շատ աշխատել։ Ամեն անգամ փախուստի անհաջող փորձից հետո Ջինջերին պատժում է՝ հրելով նրան անկյունային արկղը, որը ծառայում էր որպես մենախուց։ Ֆիլմի վերջում ազատվում է կնոջ ազդեցությունից։
Ակետի
Ակետի (Aketi), քաղաք Կոնգոյի Դեմոկրատական Հանրապետության հյուսիսում՝ Ներքին Ուելեի նահանգում։ Գտնվում է ծովի մակարդակից 419 մետր բարձրության վրա։
Փախուստ հավաբնից
Արտաքին հղումներ
Կատեգորիա:2000 մուլտֆիլմեր Կատեգորիա:Մուլտֆիլմեր թռչունների մասին Կատեգորիա:Անգլերեն մուլտֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում
Ակետի
Պատմություն
Գաղութային դարաշրջանում բելգիացի սպա Լուի Նապոլեոն Չալթինի պատվին քաղաքը կոչվել է Պորտ Չալթին։ Իր ներկայիս անվանումը ստացել է 1971 թվականին՝ Կոնգոյի Դեմոկրատական Հանրապետության անկախացումից հետո ։
Կոնգոյի ճգնաժամի տարիներին Ակետին եղել է պատերազմական գործողությունների թատերաբեմ։ Սկզբնական շրջանում Ակետիի համար պայքարել են սպիտակ արևմտականներն ու հռոմեական կաթոլիկները ։ Ակետեի համար մղվող մարտերում զոհվել է մեկ ամերիկացի միսիոներ, իսկ կաթոլիկադավան մի շարք քահանաներ ենթարկվել են ծեծի։
1964 թվականի նոյեմբերին այն ընկել է իշխանական ուժերի տիրապետության տակ ։
Ծանոթագրություններ
Կատեգորիա:Կոնգոյի Դեմոկրատական Հանրապետության քաղաքներ
Միրանգաբա
Միրանգաբա (Mirangaba), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է ժակոբինա գավառի կազմի մեջ։ Բնակչությունը կազմում է 13 977 մարդ՝ 2006 թվականի տվյալներով։ Գրավում է 1 952,295 կմ2 տարածք։ Բնակչության խտությունը՝ 7,2 մարդ/կմ²։ Քաղաքի տոնը նշվում է նոյեմբերի 24-ին։
Պատմություն
Քաղաքը հիմնադրվել է 1961 թվականին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Սուրբ Գաբրիել եկեղեցի (Վարդաշեն)
Սուրբ Գաբրիել եկեղեցի, հայկական առաքելական կիսավեր եկեղեցի Ադրբեջանի Հանրապետության Գյոյգյոլի շրջանի Վարդաշեն գյուղում։
Պատմություն
Գյուղամիջում գտնվող Սուրբ Գաբրիել եկեղեցին, ըստ մուտքից վեր փորագրված շինարարական արձանագրության, կառուցվել է 1674 թ ։
1928 թվականին Խորհրդային Ադրբեջանի իշխանությունների որոշմամբ եկեղեցին փակվել է Ադրբեջանական ԽՍՀ տարածքում գտնվող հայկական այլ եկեղեցիների հետ ։
Մինչև բռնագաղթն կանգուն էր ։
Ճարտարապետություն
Սուրբ Գաբրիել եկեղեցին ունի եռանավ թաղածածկ բազիլիկի հորինվածք։ Խորանի երկու կողմերում տեղակայված են մեկական ավանդատներ։ Ավանդական տեղում է մկրտարանի խորշը։ Կամարակապ միակ մուտքը բացված է հարավային ճակատից։ Եկեղեցու լուսավորությունն իրականացված է դեպի ներս լայնացող 6 լուսամուտների միջոցով։ Կառուցված է կոփածո քարով, կրաշաղախով։ Անկյունաքարերը և բացվածքների եզրակալները սրբատաշ են ։
19-րդ դարավերջի այցելուներից Ե. Լալայանը եկեղեցին բնորոշել է որպես փոքրիկ, խոնավ կառույց, իսկ մեկ ուրիշ ականատեսի եկեղեցին ներկայացել է որպես չորս հոյակապ սյուների վրա կառուցված փառավոր տաճար ։
Սուրբ Գաբրիել եկեղեցին ունի եռանավ թաղածածկ բազիլիկի հորինվածք։ Խորանի երկու կողմերում մեկական ավանդատներ են։ Ավանդական տեղում է մկրտարանի խորշը։ Կամարակապ միակ մուտքը բացված է հարավային ճակատից։ Եեղեցու լուսավորությունն իրականացված է դեպի ներս լայնացող 6 լուսամուտների միջոցով։ Կառուցված է կոփածո քարով, կրաշաղախով։ Անկյունաքարերը և բացվածքների եզրակալները սրբատաշ են։
1880-ական թվականների սկզբներին մուտքի կից, սրբատաշ քարով կառուցվել է կրկնահարկ զանգակատուն, որն առաջին հարկում քառասյուն է, իսկ երկրորդում ունի սրածայր վեղարով ավարտվող վեցասյուն ռոտոնդա։ Եկեղեցու որմերին առկա էին բազմաթիվ վավերագրեր։
1928 թվականին Ադրբեջանի խորհդային իշխանությունների որոշմամբ եկեղեցին փակվել է։ Մինչև բռնագաղթն այն կանգուն էր ։
Վերանորոգումներ
Հայտնի է, որ եկեղեցում վերանորոգման աշխատանքներ են իրականացվել 1863 և 1910 թվականի վերջին, երբ եկեղեցու գումարներով սվաղել էին ներսի պատերը։
Քահանա
Մարտիրոս Եղիազարյան Եպիսկոպոսյանց. 1871-1879 թթ. կրթվել է Փիբի Սուրբ Գևորգյան դպրոցում։ Քահանա է ձեռնադրվել 1897 թվականի հունվարի 21-ին և հովվել Սուրբ Գաբրիել եկեղեցու ծուխն առնվազն մինչև 1905 թվականը ։
Գրականություն
Կատեգորիա:Ադրբեջանի հայկական եկեղեցիներ Կատեգորիա:17-րդ դարի հայկական վանքեր և եկեղեցիներ
Ֆոտոպլաստիկության երևույթ
Ֆոտոպլաստիկության երևույթ, ֆոտոճկունության երևույթ, բյուրեղների դարձելի ամրապնդումը լույսի ազդեցությամբ։
1968 թվականին հայտնաբերել են Յուրի Օսիպյանը և գիտնական Ի․ Բ․ Սավչենկոն։ Ֆոտոպլաստիկության երևույթը դիտվում է A11 և JIV խմբի գործնականորեն բոլոր կիսահաղորդիչներում։ Փորձարարական տվյալները հիմք են տալիս ենթադրելու, որ Ֆոտոպլաստիկության երևույթը բնորոշ է կիսահաղորդչային բոլոր նյութերին։ Բյուրեղների ամրապնդումը կապված է լույսի ազդեցությամբ կիսահաղորդիչի էլեկտրոնային ենթահամակարգի գրգռման հետևանքով դիսլոկացիաների շարժման պայմանների փոփոխության հետ։ էլեկտրոն-խոռոչային զույգերի առաջացումը կարող է խոչընդոտել դիսլոկացիաների շարժմանը ինչպես լույսի ազդեցությամբ բյուրեղում «երկարակյաց» ֆոտոարգելակիչների առաջացման հաշվին, այնպես էլ դիսլոկացիաների էլեկտրական լիցքի փոփոխության հետևանքով։ Դեֆորմացիայի պայմանների փոփոխությունը կարող է հանգեցնել երևույթի նշանի փոփոխության, այսինքն՝ լույսի ազդեցությամբ բյուրեղի թուլացման (բացասական Ֆոտոպլաստիկության երևույթ)։ Ֆոտոպլաստիկության երևույթը լայնորեն կիրառվում է կիսահաղորդչային սարքերի, ինչպես նաև օպտիկական քվանտային գեներատորների համար օպտիկական« լուսամուտների» պատրաստման տեխնոլոգիայում։
Գրականություն
Կատեգորիա:Ֆիզիկական էֆեկտներ և երևույթներ
Նիկոլաևյան քաղաքային հիվանդանոց
Նիկոլաևյան քաղաքային հիվանդանոց (Николаевская городская больница), հիվանդանոց Ռուսաստանի Դոնի Ռոստով քաղաքում։
Ակոռովանք
Ակոռովանք, Ակորի, Զոռո Սուրբ Ստեփանոս, Զոռովանք, Սուրբ Սաեփտնոս, Փոքր Ակժո, Փոքր Ակոռավանք, վանք Թուրքիայում։ Վանի նահանգի Շատախի շրջանում, պատմական Ջերմաձորի գավառում, Կաղբի գետի մերձակայքում։ 1417 և 1451 թթ այստեղ ընդօրինակվել է Ավետարան ։
Ծանոթագրություններ
Կատեգորիա:Թուրքիայի վանքեր Կատեգորիա:Վանի նահանգ
Նիկոլաևյան քաղաքային հիվանդանոց
Պատմություն
Ռոստովի քաղաքային հիվանդանոցը, որը բացվել է 1856 թվականին, երկար տարիներ գործել է վարձակալած շենքում։ 1857 թվականին կազմված սեփական շենքի կառուցման նախագիծը չի իրականացվել քաղաքային միջոցների անբավարարության պատճառով ։ 1884 թվականին հիվանդանոցը տեղավորվել է Կարմիր խաչի հոսպիտալի բարաքներում, որոնք շտապ կառուցվել էին 1877 թվականին` ռուս-թուրքական պատերազմի պատճառով։ Բարաքները չէին հերիքում, այնտեղի հիգիենան անբավարար էր, և Քաղաքային դումայի որոշմամբ 1890 թվականի գարնանը սկսվեց հիվանդանոցների նոր հիմնական շենքերի կառուցումը։ Բացի այդ, նախատեսվում էր սեփական հիվանդանոցային եկեղեցու շինարարությունը։ Ընդհանուր նախահաշիվը կազմել էր զգալի գումար` գրեթե 400 հազար ռուբլի, հետևաբար, քաղաքի գանձարանից բացի, օգտագործվեցին նաև քաղաքացիների նվիրատվությունները։ «Վեդոմոստի Ռոստովսկոյ-նա-դոնու գորոդսկոյ ուպրավի» թերթը հաղորդում էր, որ «նվիրատվությունների հոսքը զգալիորեն առաջ է շինարարության տեխնիկական հնարավորություններից» ։
Հիվանդանոցի հանդիսավոր հիմնարկեքը տեղի է ունեցել 1890 թվականի ապրիլի 18-ին, և սկզբնապես այն անվանվեց Կարմիր խաչի հիվանդանոց։ Հետագայում այն ստացավ «Նիկոլաևյան» անվանումը` քաղաքացիների խնդրանքով ի հիշատակ Հնդկաստան, Չինաստան և Ճապոնիա (հենց այստեղ է տեղի ունեցել միջադեպը) ճամփորդության ընթացքում կատարված մահափորձի ժամանակ թագաժառանգ Նիկոլայ II-ի փրկության ։
1915 թվականին հիվանդանոցի որոշ տարածքներում տեղավորվել է Վարշավայի համալսարանի բժշկական ֆակուլտետը, որը տեղափոխվել էր Դոնի Ռոստով։ 1922 թվականի սեպտեմբերին Նիկոլաևյան հիվանդանոցը տեղափոխվել է Դոնի Ռոստովի նորաստեղծ թիվ 1 կենտրոնական հիվանդանոց, իսկ նրա բոլոր մասնաշենքերը զբաղեցրել է Վարշավայի համալսարանը, որը վերակազմավորվել է Ռոստովի բժշկական ինստիտուտի։
1960-ական թվականներին գլխավոր մասնաշենքը քանդվել է և նրա տեղում կառուցվել է Ռոստովի բժշկական ինստիտուտի նոր մասնաշենք։ Սկզբնական շինությունների զգալի մասը պահպանվել է Պուշկինի փողոցում և Նախիջևանի նրբանցքում։
Արտաքին հղումներ
Կատեգորիա:Դոնի Ռոստովի շենքեր և կառույցներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:1890 հիմնադրումներ
Թորթում (այլ կիրառումներ)
Թորթում, կարող է վերաբերել՝